gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8576, del 21-06-2019 (2019/5232)

Notificació de la sentència dictada en el judici verbal número 966/2017.
------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5232


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 966/2017.  
  
 [2019/5232]  
De: Comunitat de Propietaris de l'Edifici Foyetes I.  
Procurador: Antonio Lloret Espí.  
Contra: For Sale Hipotecas, SL.  
En les presents actuacions seguides a instàncies de Comunitat de Propietaris de l'Edifici Foyetes I contra For Sale Hipotecas, SL, s'ha dictat Sentència número 51/2019, el tenor literal del qual és el següent:  
  
«Procediment: judici verbal número 966/2017  
Jutgessa que la dicta: María Martínez-Moya Fernández  
Data: 27 de febrer de 2019  
Dispositiva: vistos els articles citats i altres de general i pertinent aplicació al cas,  
Dispositiva  
Estime la demanda interposada pel procurador Antonio Lloret Espí, en nom i representació de la Comunitat de Propietaris de l'Edifici Foyetes I, i condemne For Sale Hipotecas, SL al pagament a la part demandant de la quantitat de tres mil cinc-cents seixanta-set euros amb cinquanta-sis cèntims (3.567,56 ?), així com als interessos legals corresponents des de la data de presentació de la demanda fins al complet pagament i a l'abonament de les costes processals.  
  
Notifiqueu aquesta resolució a les parts en la forma que disposa el número quart de l'article 248 Llei orgànica del poder judicial, amb la prevenció que no és ferma i en contra es pot interposar directament recurs d'apel·lació, en el termini de 20 dies hàbils comptats des de l'endemà de la notificació de la present resolució, a través d'escrit presentat en aquest jutjat en la forma prevista en l'article 458 Llei d'enjudiciament civil, perquè l'Audiència Provincial d'Alacant el conega i resolga.   
  
De conformitat amb la disposició addicional quinzena de la Llei orgànica del poder judicial, per a la interposició de recurs d'apel·lació contra aquesta resolució és necessària la constitució prèvia en el compte de depòsits i consignacions d'aquest jutjat d'un depòsit de 50 euros que cal efectuar en el moment que s'interpose el recurs, cosa que s'ha d'acreditar oportunament; no pertocarà l'admissió a tràmit de cap recurs el depòsit del qual no estiga constituït.  
Aquesta és la meua sentència, de la qual s'unirà una certificació a les actuacions, definitivament jutjant en primera instància, que pronuncie, mane i signe.»  
  
I atés que el demandat, For Sale Hipotecas, SL, es troba en parador ignorat, s'expedeix el present edicte a fi que li servisca de notificació de forma deguda.  
  
Benidorm, 16 de maig de 2019.- La lletrada de l'Administració de justícia: Ana Isabel Galiana Lara.
Diari Oficial de la Generalitat Valenciana


Sumari del DOGV 8507, del 15-03-2019 (2019/1935)

Citació a termini a les persones interessades en el procediment ordinari número 1/29/2019.
------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1935


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/29/2019. [2019/1935]  
María Dolores Riquelme Cortado, lletrada de l'Administració de justícia, de la Sala Contenciosa Administrativa del Tribunal Superior de Justícia de la Comunitat Valenciana, Secció 1, fa saber que Promociones Nederval, SA, ha interposat un recurs contenciós administratiu, amb el número 1/29/2019, contra el Decret 219/18, de 30 novembre, del Consell, que aprova el pla d'acció territorial d'ordenació i dinamització de l'horta de València, publicat en el Diari Oficial de la Generalitat Valenciana número 8448, de 20 de desembre de 2018, sobre urbanisme i ordenació del territori.  
Cosa que es fa pública als efectes preceptuats en l'article 47.2 de la Llei d'aquesta jurisdicció, i se cita totes les persones que puguen tindre interés legítim a sostindre la resolució impugnada perquè, en el termini de quinze dies, puguen personar-se en legal forma en les actuacions.  
  
  
València, 25 de febrer de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8580, del 28-06-2019 (2019/6582)

RESOLUCIÓ de 18 de juny de 2019, del sotssecretari, per la qual nomena Anna Maria Perpiñá Zaragozá com a personal eventual.
---------------------------------------------------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/6582


Data del document
:   18-06-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 18 de juny de 2019, del sotssecretari, per la qual nomena Anna Maria Perpiñá Zaragozá com a personal eventual. [2019/6582]  
De conformitat amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), així com el Decret 185/2015, de 16 d'octubre, del Consell, pel qual es regula el personal i llocs de naturalesa eventual de l'Administració de la Generalitat (DOGV 7640, 21.10.2015), i en virtut de la delegació d'atribucions continguda en la Resolució de 29 de febrer de 2016, de la Vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Nomenar personal eventual Anna Maria Perpiñá Zaragozá com a assessora d'assumptes generals de membres del Consell, amb unes retribucions corresponents a la categoria C2, amb efectes de la data del nomenament.  
  
València, 18 de juny de 2019.- El sotssecretari (p. d. R 29.02.2016; DOGV 7736, 08.03.2016): David Alfonso Jarque.
Diari Oficial de la Generalitat Valenciana


Sumari del DOGV 8617, del 21-08-2019 (2019/8128)

Informació pública de la versió preliminar del Pla de reforma interior modificatiu Urbanización San Cristóbal.
--------------------------------------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8128


Data del document
:   02-08-2019

Organisme emissor
:   Ajuntament d'Alberic

Tipus de document
:   Anunci

Descriptors 

:   * Alberic
    * pla d'urbanisme
    * administració local

Informació pública de la versió preliminar del Pla de reforma interior modificatiu Urbanización San Cristóbal. [2019/8128]  
El Ple de l'Ajuntament d'Alberic, en data 13 de desembre de 2018, va acordar, entre altres actuacions, elevar a informació pública la versió preliminar del Pla de reforma interior modificatiu (PRIM) Urbanización San Cristóbal (Alberic), i sotmetre-la, per un termini de quaranta-cinc (45) dies hàbils, a participació pública i consultes amb les administracions públiques afectades i amb les persones interessades, mitjançant les accions definides en el pla de participació pública.  
Així doncs, en compliment del mencionat acord plenari i del contingut de l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i havent-se realitzat les actuacions prèvies, es procedeix a realitzar consultes a les administracions públiques afectades i persones interessades, publicar anuncis en el Diari Oficial de la Generalitat Valenciana (DOGV) i en premsa escrita de gran difusió i posar a la disposició del públic els documents esmentats. Així mateix, es procedeix a realitzar la consulta a les empreses subministradores, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Durant el mencionat termini de quaranta-cinc (45) dies hàbils, a comptar des de l'endemà de la publicació del present anunci en aquest diari oficial, podrà ser examinada la documentació que forma part de la versió preliminar del PRIM Urbanización San Cristóbal (Alberic), incloent-hi l'estudi ambiental i territorial estratègic i la resta de documents exigibles per la normativa sectorial, a les dependències municipals, així com en la web municipal https://www.alberic.es, i formular-se al·legacions i observacions, per a la qual cosa es podrà aportar tot tipus de documentació o mitjans de prova que s'estimen adequats per a donar-hi suport.  
Finalment, s'informa que el pròxim 30 de setembre de 2019, a les 18.30 hores, se celebrarà a l'Ajuntament una sessió informativa sobre la versió preliminar del PRIM Urbanización San Cristóbal (Alberic), i hi podrà assistir tot aquell que estiga interessat, així com plantejar dubtes, peticions i preguntes.  
  
Alberic, 2 d'agost de 2019.- L'alcalde: Antonio Carratalá Minguez.
Diari Oficial de la Generalitat Valenciana


Sumari del DOGV 8654, del 11-10-2019 (2019/9575)

CORRECCIÓ d'errades de la Resolució de 4 de setembre de 2019, de la Conselleria d'Educació, Cultura i Esport, per la qual es concedeix autorització d'obertura i funcionament als centres docents privats de la Comunitat Valenciana que figuren en l'annex.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8654

Data del DOGV
:   11-10-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/9575


Data del document
:   04-09-2019

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució de 4 de setembre de 2019, de la Conselleria d'Educació, Cultura i Esport, per la qual es concedeix autorització d'obertura i funcionament als centres docents privats de la Comunitat Valenciana que figuren en l'annex. [2019/9575]  
Advertit un error en la Resolució de 4 de setembre de 2019, publicada en el Diari Oficial de la Generalitat Valenciana número 8637, de 18 de setembre de 2019, cal realitzar la corresponent rectificació:  
  
En l'annex de la Resolució, referent al centre Piratas, número de codi 58519970:  
  
On diu:  
«- 1 unitat per a escolars d'1 a 2 anys, amb 13 llocs escolars.»  
Ha de dir:  
«- 1 unitat per a escolars de 2 a 3 anys, amb 20 llocs escolars.»  
  
València, 4 d'octubre de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.
Diari Oficial de la Generalitat Valenciana


Sumari del DOGV 8541, del 06-05-2019 (2019/4417)

ACORD de 26 d'abril de 2019, del Consell, d'autorització de l'expedient de rescabalament 20/2019 per obligacions contretes en 2013-2015.
----------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4417


Data del document
:   26-04-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 26 d'abril de 2019, del Consell, d'autorització de l'expedient de rescabalament 20/2019 per obligacions contretes en 2013-2015. [2019/4417]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 26 d'abril de 2019,  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 20/2019 per les obligacions contretes en el període comprés entre 2013 i 2015, per un import de 73.026,91 - (IVA inclòs).  
  
  
Segon  
Autoritzar la imputació al pressupost de 2019, de les obligacions generades en 2013, 2014 i 2015, per import de 73.026,91 ?.  
  
València, 26 d'abril de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8628, del 05-09-2019 (2019/8312)

Subhasta pública per lots d'armes.
----------------------------------

### Dades del document

Número de DOGV
:   8628

Data del DOGV
:   05-09-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/8312


Data del document
:   09-07-2019

Organisme emissor
:   Comandància de la Guàrdia Civil de València

Tipus de document
:   Subhasta

Descriptors 

:   * contracte administratiu

Subhasta pública per lots d'armes. [2019/8312]  
Resolució de la Comandància de la Guàrdia Civil (València), per la qual s'efectuarà una subhasta pública de 1.332 lots d'armes el dia 28 d'octubre de 2019, pel sistema de plec tancat, en l'aquarterament del cos, situat al carrer Calamocha, 4, d'aquesta capital.  
Les armes a subhastar s'exposaran al públic en l'aquarterament de Cantarranas, situat en el passeig de Cantarranas, 3, de València, els dies 21, 22, 23 i 25 d'octubre de 2019, en horari de 09.00 a 13.00 hores i el dia 24 en horari de 09.00 a 13.00 i de 15.30 a 18.00 hores.  
Les armes que no siguen adjudicades en subhasta es reduiran a ferralla.  
  
València, 9 de juliol de 2019.- El coronel en cap de la Comandància: Amador Escalada Sánchez.
Diari Oficial de la Generalitat Valenciana


Sumari del DOGV 8555, del 24-05-2019 (2019/4371)

Notificació de la sentència dictada en el procediment ordinari número 807/2017.
-------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4371


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 807/2017. [2019/4371]  
M.ª Isabel Boguña Pacheco, lletrada de l'Administració de justícia del Jutjat Mercantil número 1 de València, faig saber que en actuacions de procediment ordinari seguides davant aquest jutjat amb el número 807/2017, s'ha dictat sentència de data 11 de juliol de 2017, l'encapçalament i la dispositiva de la qual són del tenor literal següent:  
  
«Sentència número 189/2008  
  
València, 11 de juliol de 2017  
  
Jorge de la Rúa Navarro, magistrat jutge titular en funcions de reforç en el Jutjat Mercantil número 1 de València, he vist les presents actuacions sobre judici ordinari número 807/2017, seguides a instàncies de El Pozo Alimentación, SA, representada per la procuradora senyora Ventura Ungo i assistida pel lletrat senyor Martínez-Abarca Segura, contra la societat Carnes La Hacienda, SL, i contra la seua administradora Dolores Gandía Sánchez, en situació de rebel·lia, sobre reclamació de quantitat i responsabilitat d'administradors socials.  
  
  
Dispositiva  
Estime la demanda interposada per la representació processal d'El Pozo Alimentación, SA, contra Carnes La Hacienda, SL i contra Dolores Gandía Sánchez, i condemne les parts demandades a abonar solidàriament a la part actora la quantitat de 35.555,34 euros, més els respectius interessos en la forma prevista en el fonament de dret cinqué de la present sentència, amb imposició de les costes causades en aquest procediment.  
Contra la present resolució es pot interposar recurs d'apel·lació en el termini de 20 dies des de la seua notificació.  
Aquesta és la meua sentència, que pronuncie, mane i firme.»  
  
I perquè servisca de notificació als demandats Dolores Gandía Sánchez, legal representant de Carnes La Hacienda, SL i Carnes La Hacienda, SL, en parador ignorat, expedisc aquest edicte.  
  
València, 1 d'abril de 2019.- La lletrada de l'Administració de justícia: M.ª Isabel Boguña Pacheco.
Diari Oficial de la Generalitat Valenciana


Sumari del DOGV 8521, del 03-04-2019 (2019/2382)

Notificació de la sentència dictada en el judici verbal número 209/2018.
------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2382


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el judici verbal número 209/2018. [2019/2382]  
Ana Salmerón Martínez, lletrada de l'Administració de justícia del Jutjat de Primera Instància número 4 de Torrevieja fa saber que en el judici referenciat seguit en aquest jutjat s'ha dictat sentència de 12 de desembre de 2018, en la qual s'ha acordat notificar la part demandada, ignorats ocupants de la finca x, atés que es desconeix el seu parador.  
  
Se li fa saber que el text integre de la resolució es troba a la seua disposició en la Secretaria d'aquest jutjat i que aquesta resolució no és ferma i en contra és pertinent recurs d'apel·lació de conformitat a l'article 455.1 de la Llei d'enjudiciament civil.  
El contingut de l'edicte s'ajusta al que es disposa en la Instrucció 6/12 de la Secretaria de l'Administració de justícia.  
I amb la finalitat que servisca de notificació de forma legal a les persones ignorades ocupants de la finca x, expedisc aquest edicte.  
  
Torrevieja, 28 de febrer de 2019.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8548, del 15-05-2019 (2019/4832)

Informació pública de l'actualització de tarifa de subministrament d'aigua potable a Náquera per a l'any 2019.
--------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4832


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifa de subministrament d'aigua potable a Náquera per a l'any 2019.  
 [2019/4832]  
S'informa per a general coneixement que, en relació amb la sol·licitud de modificació de tarifes de subministrament domiciliari a Nàquera i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable   
 Domèstics Industrials   
 Quota de servei Euros/mes Euros/mes   
   
 fins a 15 mm 4,125 4,125   
 20 mm 5,561 5,561   
 25 mm 7,001 7,001   
 30 mm 8,251 8,251   
 40 mm 8,251 8,251   
 50 mm 8,251 8,251   
 65 mm 8,251 8,251   
 80 mm 8,251 8,251   
 100 mm 8,251 8,251   
 125 mm 8,251 8,251   
 Boca d'incendi 9,348   
   
   
 Domèstics Industrials  
 Quota de consum Euros/m³ Euros/m³  
 Límits mensuals   
 Bloc I fins a 10 0,475 fins a 10 0,475  
 Bloc II entre 10 i 21,66 0,850 entre 10 i 21,66 0,850  
 Bloc III entre 21,66 i 100 1,124 més de 21,66 1,124  
 Bloc IV més de 100 1,444   
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
Cosa que es fa pública perquè se'n prenga coneixement.   
  
València, 10 de maig de 2019.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8535, del 25-04-2019 (2019/4111)

RESOLUCIÓ de 15 d'abril de 2019, de la Universitat Miguel Hernández d'Elx, per la qual es nomenen funcionaris dels cossos docents universitaris.
------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4111


Data del document
:   15-04-2019

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 15 d'abril de 2019, de la Universitat Miguel Hernández d'Elx, per la qual es nomenen funcionaris dels cossos docents universitaris. [2019/4111]  
En virtut del concurs convocat per Resolució de 21 de desembre de 2018 (Boletín Oficial del Estado de 11.01.2019), i de conformitat amb les propostes elevades per les comissions designades per a jutjar els esmentats concursos.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar en el cos de professors titulars d'universitat de la Universitat Miguel Hernàndez d'Elx a:  
  
José Manuel Ramos Rincón, amb document nacional d'identitat número \*\*\*675P, en l'àrea de coneixement de Medicina.  
  
Vicente Javier Beltrán Carrillo, amb document nacional d'identitat número \*\*\*862R, en l'àrea de coneixement d'Educació Física i Esportiva.  
  
Pablo José Piñol Peral, amb document nacional d'identitat número \*\*\*735T, en l'àrea de coneixement d'Arquitectura i Tecnologia de Computadors.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 15 d'abril de 2019. - El rector: Jesús Tadeo Pastor Ciurana.